## Pravilnik o obrascu službene iskaznice i posebnoj oznaci ovlaštenih službenih osoba u Odjelu za nadzor rada carinske službe Ministarstva financija Republike Hrvatske

### NN 3/1994 (14.1.1994.), Pravilnik o obrascu službene iskaznice i posebnoj oznaci ovlaštenih službenih osoba u Odjelu za nadzor rada carinske službe Ministarstva financija Republike Hrvatske

# MINISTARSTVO FINANCIJA

Na temelju članka 25. stavka 2. Zakona o sustavu državne uprave ("Narodne
novine", br. 75/93), ministar financija donosi

## PRAVILNIK

### O OBRASCU SLUŽBENE ISKAZNICE I POSEBNOJ OZNACI OVLAŠTENIH SLUŽBENIH OSOBA U ODJELU ZA NADZOR RADA CARINSKE SLUŽBE MINISTARSTVA FINANCIJA REPUBLIKE HRVATSKE

Članak 1

Ovim Pravilnikom propisuje se obrazac službene iskaznice (u daljem tekstu:
iskaznica), izgled posebne oznake (u daljem tekstu: značka), koju nose
ovlaštene službene osobe u Odjelu za nadzor rada Carinske službe Ministarstva
financija Republike Hrvatske (u daljem tekstu: Odjel), način izdavanja
iskaznice i značke te evidencija o iskaznicama i značkama.

Članak 2.

Iskaznica se izdaje službenim osobama koje obavljaju poslove kontrole
prometa s inozemstvom, carinjenja i carinskog nadzora, catinskoupravnog
i prekršajnog postupka, sprečavanja carinskih prekršaja, poslove nadzora
nad radom carinarnica, Carinske uprave i druge poslove slične prirode.

Iskaznicu izdaje ministar financija.

Članak 3.

Obrazac iskaznice izrađuje se tehnikom zaštitnog tiska, dimenzije 96
i 65 mm. Prednja strana obrasca iskaznice sadrži

- na gornjoj lijevoj strani grb Republike Hrvatske,

- desno od grba u gornjem dijelu piše:

REPUBLIKA HRVATSKA -MINlSTARSTVO FINANCIJA-ODJEL ZA NADZOR RADA CARINSKE
SLUŽBE,

- ispod je grba prazan prostor za fotografiju,

- desno od prostora za fotografiju piše: SLUŽBENA ISKAZNICA, jedinstveni
matični broj, ime i prezime djelatnika, datum izdavanja, rok važenja, oznaka
obrasca iskaznice i serijski broj iskaznice. Na stražnjoj strani iskaznice
tiskana su ovlaštenja nositelja iskaznice

- ovlaštene službene osobe, potpis ministra financija i pečat Ministarstva
financija.

Članak 4.

Iskaznica ima obrub plave boje i uz podatke navedene u članku 3. ovoga
Pravilnika na prednjoj strani sadrži naziv posla, koji treba napisati plavim
slovima desno od prostora za fotografiju ispod riječi SLUŽBENA ISKAZNICA
Iskaznica se izdaje službenim osobama Odjela. Na stražnjoj strani obrasca
iskaznice tiskan jo tekst koji se odnosi na ovlasti službene osobe kako
slijedi u nastavku. Nositelj ove iskaznice ov)ašten je pod uvjetima određenim
zakonom i drugim propisima obavljati poslove:

- kontrole prometa s inozemstvom, carinjenja, carinskog nadzora nad
radom Carinarnica i Carinskom upravom, prekršaja i prekršajnog postupka,
te sprečavanja carinskih prekršaja,

- pregleda i privremenog oduzimanja financijske dokumentacije, robe,
uređaja i opreme, prijevoznih sredstava, novaca, vrijednosnih papira, predmeta
i dokumentacije te privremeno zatvaranje poslovnih prostorija. Nositelj
ove iskaznice ovlašten je nositi vatreno oružje.

Članak 5.

Značka je izrađena od metala i okrugloga je oblika promjera 55 mm.

Na gornjemu polukrugu vanjski rub u obliku je hrvatskoga pletera zlatne
boje, unutar kojega se na podlozi srebrne boje u sredini nalazi grb Republike
Hrvatske u prirodnim bojama, dok je s njegove lijeve strane ovalno napisana
riječ REPUBLIKA, a s desne je strane ovalno napisana riječ HRVATSKA.

Na donjoj polovini značke nalazi se stilizirana zastava Republike Hrvatske
u boji, koja na srednjemu dijelu ispod grba ima kvadratni prostor srebrne
boje na kojemu je broj značke, dok su ispod zastave na podlozi srebrne
boje upisane riječi: MINISTARSTVO FINANCIJA.

Značka je izradena u niskom reljefu, tako da je pleter izboćen. Grb
su i zastava od emajla i u boji. Značka se sa stražnje strane pričvrščuje
pomoću navoja s maticom.

Kožni povez plave je boje i trostrukoga pregiba.

Veličina je svakoga pregiba 8 \* 12 cm, a na naslovnom dijelu utisnute
su riječi: REPUBLIKA HRVATSKA MINISTARSTVO FINANCIJA ODJEL ZA NADZOR CARINSKE
SLUŽBE.

Članak 6.

Značka se izdaje samo službenim osobama koje imaju ovlaštenje.

Članak 7.

O izdanim iskaznicama i značkama vodi se evidencija u Ministarstvu financija.

Evidencija iz stavka 1. ovoga članka sadrži: ime i prezime ovlaštene
službene osobe kojoj se izdane iskaznica i značka, poslove što ih obavlja,
serijski broj iskaznice i značke, dan izdavanja i rubriku za napomenu.

Članak 8.

Iskaznica i značka smiju se koristiti samo u službene svrhe. Svaka zlouporaba
povlači odgovornost za povredu službene dužnosti i kaznenu odgovornost.
Iskaznicu i značku zabranjeno je davati drugome na poslugu.

Članak 9.

Ako službena osoba izgubi iskaznicu ili značku ili na drugi način ostane
bez iskaznice ili značke, obvezna je o tome izvijestiti izravnog rukovoditelja.
Nova iskaznica ili značka izdat će se službenoj osobi tek pošto izgubljena
ili na drugi način nestala iskaznica ili značka bude oglašena nevažečom
u "Narodnim novinama"

Članak 10.

Iskaznica i značka moraju se vratiti u ovim slučajevima:

1. ako djelatniku prestane radni odnos u Odjelu ili ako bude raspoređen
na poslove s drugim ovlastima ili na poslove bez ovlasti, .

2. ako su djelatniku oduzeta ovlaštenja za koja je bio ovlašten iskaznicom,

3. ako se u postupku zbog povrede službene dužnosti utvrdi da je djelatnik
grubo kršio svoje radne obveze. Iskaznica i značka privremeno se oduzimaju
djelatniku ako je protiv njega pokrenuta istraga ili je podignuta optužnica
bez provedene istrage, i to do okončanja postupka.

Članak 11.

Ovaj Pravilnik stupa na snagu osmoga dana od objave u "Narodnim
novinama".

Klasa: 413-06/94-01/04

Urbroj 513-ol/94-1

Zagreb, 5. siječnja 1994.

Ministar financija

**dr. Zoran Jašić, v r.**

---

![](dodatni/361654.gif)

Pravilnik, NN 3/1994-74